Act Naturally (sang fra 1963)

«Act Naturally» er en sang skrevet av Johnny Russell og Voni Morrison og utgitt på singel med Buck Owens and the Buckaroos i 1963. Singlen inntok førsteplass på Billboard Country Singles.

 The Beatles' versjon 

Det var vanlig praksis at Ringo Starr skulle ha et vokal-bidrag på hvert album som The Beatles ga ut (unntakene ble A Hard Day's Night og Let It Be). Starr foreslo «Act Naturally» som sitt vokal-bidrag til Help! og de andre samtykket.The Beatles (2000). The Beatles Anthology. San Francisco: Chronicle Books. ISBN 978-0-8118-2684-6 s. 173

The Beatles' versjon «Act Naturally» ble først utgitt 6. august 1965 på gruppens femte britiske album Help!. I USA fungerte den først som b-side til singlen Yesterday (utgitt 13. september 1965) og 20. juni 1966 på albumet Yesterday and Today.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 200/201

 Innspilling 

De spilte inn tretten tagninger 17. juni 1965 i Abbey Road Studios hvor George Harrison spilte både akustisk gitar og sologitar.Lewisohn, Mark (1988). The Beatles Recording Sessions s. 60Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 196 En firesporsteip ble brukt til innspilling. trommer, bass og akustisk gitar, ble innspilt på spor 1, Harrisons sologitar på spor 2, Starrs vokal på spor 3 og McCartneys harmonivokal samt noe perkusjon på spor 4.Ryan, Kevin & Kehew, Brian (2006) Recording the Beatles, Curvebender Publishing ISBN 978-0-978-52000-7 s. 396 I dette tilfelle besto perkusjon av at Starr slo trommestikkene mot hverandre. Sologitarist George Harrison benyttet drop D tuning. Det innebar at han stemte ned sin dypeste E-streng ned til D.

Forskjellen på Owens original og The Beatles' coverversjon er at sistnevnte høres mer tragikomisk ut med Starr på vokal enn Owens.MacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 127

The Beatles fremførte «Act Naturally» på Ed Sullivan Show som ble tatt opp 14. august 1965 (og kringkastet 12. september 1965).Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 198/199
Videre ble sangen med på repertoaret da de la ut på sin USA-turne i august 1965 (det vil si at noen ganger ble den byttet ut med «I Wanna Be Your Man»). Man kan også se The Beatles fremføre den i filmdokumentaren The Beatles at the Shea Stadium. Men studioversjonen ble lagt over original-lyden fra konserten siden den ikke var tilfredsstillende.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 199/200

 Musikere og instrumenter på The Beatles' versjon 

Ringo Starr: vokal, trommer
Paul McCartney: bass, harmonivokal
George Harrison: akustisk gitar, sologitar


Buck Owens og Ringo Starr ga sammen ut en ny versjon av «Act Naturally» i 1989.

 Konsertutgivelser av «Act Naturally» med Ringo Starr 

Starr har spilt «Act Naturally» på konserter siden 1989 og man finner forskjellige varianter av sangen på: 
Anthology... So Far (utgitt 2001)
King Biscuit Flower Hour Presents Ringo & His New All-Starr Band (utgitt 2002)
Extended Versions (utgitt 2003)
Ringo Starr and friends (utgitt 2006)
Ringo Starr: Live at Soundstage (utgitt 2007)
Ringo Starr & His All Starr Band Live 2006 (utgitt 2008)
Live at the Greek Theatre 2008 (utgitt 2010)

Tekst

Referanser

Kategori:Sanger fra USA
Kategori:Sanger fra 1963
Kategori:Singler fra 1963
Kategori:Beatles-innspillinger skrevet av andre